Lendamine võib põhjustada mõnedele inimestele tõsiseid komplikatsioone, sest sellega kaasneb lennuhirm. Järgnevalt mõned näpunäited, kuidas võidelda lennuhirmu vastu:    • lendamine on ohutu - turvalisim transpordiviis    • uurige välja kõik, mis puudutab lendamist - informatsioon lennukitest, nende sisemusest, helid ja liikumised; tehke selgeks, mis teid lendamise juures kõige rohkem hirmutab ja leidke selle lennuaspekti kohta veel põhjalikumat teavet    • puhake ja  sööge enne lennureisi - keha põletab stressis olles süsivesikuid kiiremini    • saabuge lennujaama aegsasti - kui hilinete lennujaama, on risk sattuda veel suuremasse stressi    • küsige istekoht lennuki eesossa - seal on lennuk kõige stabiilsem; kui kardate kõrgust, soovitame vältida istekohta akna ääres    • ärge varjake oma lennuhirmu - kui kardate lennukimeeskonnale öelda, et kardate lennata, ei oska nad teid ka lennu ajal omalt poolt täiendavalt toetada    •  proovige lõdvestuda - võtke lennule kaasa hea raamat või kuulake meelepärast muusikat; pöörake tähelepanu ka oma hingamisele, hingake aeglaselt ja sügavalt    • vältige alkoholi - liigne kogus alkoholi võib suurendada kontrollimatuse tunnet    • vältige kohvi - suur kogus kofeiini ergutab keha, kutsudes esile reaktsiooni, nagu oleks selles palju adrenaliini; soovitame lennureisi ajal juua piisavalt vett